# K de l'Escorpió

k de l'Escorpió (k Scorpii) és una estrella de magnitud aparent +4,87 enquadrada dins de la constel·lació de l'Escorpió. La distància a la qual s'hi troba és incerta; la mesura de la paral·laxi realitzada pel satèl·lit Hipparcos -el grau d'error és de l'ordre de la pròpia mesura- situa k de l'Escorpió a una distància superior a 2.600 anys llum.
k de l'Escorpió és una supergegant blava de tipus espectral B1Iae amb una elevada temperatura efectiva de 22.200 K. Com correspon a la seva classe, és un estel enormement lluminós, ja que radia 300.000 vegades més energia que el Sol. També té una mida considerable; el seu radi és 36 vegades més gran que el de el Sol i gira sobre si mateixa amb una velocitat de rotació projectada de 47 km/s. És una estrella molt massiva, la seva massa és aproximadament 28 vegades més gran que la massa solar, per la qual cosa finalitzarà la seva curta vida explotant en forma de supernova. Igual que altres estrelles anàlogues, perd massa estel·lar, a un ritme de 0,95 × 10 $^{-6}$ masses solars per any. En la seva superfície es troba material processat en el cicle CNO, el que es manifesta en una relació nitrogen/carboni 10 vegades superior a la del Sol, així com en la relació nitrogen/oxigen, 6 vegades més gran.
k de l'Escorpió és una variable Alfa Cygni -semblant a Deneb (α Cygni) - la lluentor oscil·la 0,063 magnituds al llarg d'un període de 1,593 dies. Rep la denominació, quant a estel variable, de V1073 Scorpii.
Aquesta estrella no ha de ser confosa amb Kappa de l'Escorpió, també coneguda com a Girtab.

## Referències

* ↑ Afirmat a: Catalogue of two-dimensional spectral types for the HD stars, Vol. 3. Indicat a la font segons: SIMBAD. Pàgina: 0. Data de publicació: 1982. Autor: Nancy Houk.
* ↑ «The interstellar Ca II distance scale» (en anglès). Astronomy and Astrophysics, 2, 15-09-2009, pàg. 833–840. DOI: 10.1051/0004-6361/20079144.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 Paul Crowther «Physical parameters and wind properties of galactic early B supergiants» (en anglès). Astronomy and Astrophysics, 1, 1-2006, pàg. 279–293. DOI: 10.1051/0004-6361:20053685.
* 1 2 3 4 5 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Catàleg de velocitats rotacionals dels estels. Indicat a la font segons: SIMBAD. Llengua del terme, de l'obra o del nom: anglès. Data de publicació: juny 1970.
* ↑ Ralf-Dieter Scholz «Astrophysical supplements to the ASCC-2.5: Ia. Radial velocities of ∼55000 stars and mean radial velocities of 516 Galactic open clusters and associations». Astronomische Nachrichten, 9, 11-2007, pàg. 889-896. DOI: 10.1002/ASNA.200710776.
* 1 2 «k Sco -- Emission-line Star» (en anglès). SIMBAD (Centre de Dades astronòmiques d'Estrasburg). [Consulta: 18 maig 2021].
* ↑ HR 6334 Arxivat 2016-03-04 a Wayback Machine. (The Bright Star Catalogue)
* ↑ Fraser, M.; Dufton, P. L.; Hunter, I.; Ryans, R. S. I. «Atmospheric parameters and rotational velocities for a sample of Galactic B-type supergiants». Monthly Notices of the Royal Astronomical Society, 404, 3, 2010. pp. 1306-1320.
* ↑ Crowther, P. A.; Lennon, D. J.; Walborn, N. R. «Physical parameters and wind properties of galactic early B supergiants». Astronomy and Astrophysics, 446, 1, 2006. pp. 279-293.
* ↑ Lefèvre, L.; Marchenko, S. V.; Moffat, A. F. J.; Acker, A. «A systematic study of variability among OB-stars based on HIPPARCOS photometry». Astronomy and Astrophysics, 507, 2, 2009. pp. 1141-1201.
* ↑ «V1073 Scorpii» (en anglès). VizieR - Catàleg General d'Estrelles Variables. [Consulta: 18 maig 2021].